*În baza art. 204 alin. (4) din Legea 31/1990, republicata si modificata, Societatea RENEWABLE HOLDING MANAGEMENT S.A. își continua activitatea in conformitate cu prevederile prezentului act constitutiv de societate actualizat la data de [****a se insera****]*

**ACTUL CONSTITUTIV ACTUALIZAT AL SOCIETĂȚII**

**RENEWABLE HOLDING MANAGEMENT S.A.**

**CAPITOLUL 1. - DENUMIREA, FORMA JURIDICĂ, SEDIUL, DURATA**

**Art. 1. Denumirea societății**

1. Denumirea societății este RENEWABLE HOLDING MANAGEMENT S.A., în conformitate cu dovada privind disponibilitatea si rezervarea denumirii firmei nr. 18495/26.05.2023.
2. În toate actele, facturile, comenzile și alte documente întrebuințate în comerț, anunțurile, publicațiile, emanând de la societate, se vor menționa, denumirea, forma juridică, sediul social, capitalul social subscris și vărsat, numărul de înmatriculare la Oficiul Registrului Comerțului și codul unic de înregistrare.

**Art.2. Forma juridică a societății.**

1. Societatea RENEWABLE HOLDING MANAGEMENT S.A. este persoană juridică română, având forma juridică de societate pe acțiuni. Aceasta își desfășoară activitatea in conformitate cu legile române și cu prevederile prezentului act constitutiv.

**Art.3. Sediul societății**

1. Sediul societății este in Bucureşti, Sectorul 1, Piața Montreal nr. 10, Intrarea D, Etajul II, Biroul 2.04 uno.
2. Sediul societății poate fi schimbat în alt loc din România, pe baza hotărârii Consiliului de Administrație.
3. Societatea poate înființa sedii secundare - sucursale, șantiere și alte asemenea sedii în alte localități din țară sau străinătate, pe baza hotărârii Adunării generale extraordinare a acționarilor.
4. Societatea are următoarele sucursale, subunități și puncte de lucru:

SUCURSALE:

SUCURSALA DE CONSTRUCȚII NEHOIU

Sediu: Nehoiu, Str. Valea Nehoiului, Nr. 1, Județul Buzău, Cod Poștal 5194, România, Cod unic de înregistrare 15986630. Cod de înregistrare în Registrul Comerțului 

SEDII SECUNDARE, PUNCTE DE LUCRU.

*Sinaia*, Str. Piscul Câinelui, nr.2, județul Prahova, România.

*Nehoiu,* Str. Bisericii, județul Buzău, România

**Art.4. Durata societății**

Durata societății este nelimitată cu începere de la data înmatriculării in Registrul Comerțului.

**CAPITOLUL II - OBIECTUL DE ACTIVITATE AL SOCIETĂȚII**

Art.5. Obiectul de activitate al societății.

Domeniul principal de activitate este :

Lucrări de construcție ale clădirilor rezidențiale și nerezidențiale conform Ordin 377/2024 cod CAEN 4100.

Obiectul principal de activitate se completează cu următoarele activități secundare conform, codificării (Ordin 337/2024)

###### 4100 – Lucrări de construcții ale clădirilor rezidențiale și nerezidențiale;

###### 4211 - Lucrări de construcții ale drumurilor și autostrăzilor;

###### 4212 - Lucrări de construcții ale căilor ferate de suprafață și subterane;

###### 4213 - Construcția de poduri și tuneluri;

###### 4291 - Construcții hidrotehnice;

4299 – Lucrări de construcții ale altor proiecte inginerești n.c.a.;

###### 4311 - Lucrări de demolare a construcțiilor;

4322 - Lucrări de instalații sanitare, de încălzire și de aer condiționat;

4323 - Lucrări de izolații;

4324 – Alte lucrări de instalații pentru construcții;

###### 4331 - Lucrări de ipsoserie;

###### 4332 - Lucrări de tâmplărie și dulgherie;

###### 4333 - Lucrări de pardosire și placare a pereților;

###### 4334 - Lucrări de vopsitorie, zugrăveli și montări de geamuri;

4335 – Alte lucrări de finisare;

###### 4341 - Lucrari de învelitori, șarpante și terase la construcții;

4342 – Alte lucrări speciale de construcții pentru clădiri;

4391 – Activități de zidărie;

4399 – Alte lucrări speciale de construcții n.c.a.

**CAPITOLUL III- CAPITALUL SOCIAL, ACȚIUNI**

**Art.6. Capitalul social**

Capitalul subscris și vărsat în totalitate este de 478.470 LEI aport în natură, divizat in 4.784.700 acțiuni nominative dematerializate în valoare de 0,1 LEI fiecare.

**Art.7. Acțiunile**

1. Acțiunile nominative dematerializate ale societății sunt listate pe piața AeRO administrată de Bursa de Valori București.
2. Evidența acțiunilor și a acționarilor se ține de către S.C. Depozitarul Central S.A. cu sediul în București, str. Făgăraș, nr. 25, sector 1, București, CUI 9638020.
3. Dreptul de proprietate asupra acțiunilor emise în formă dematerializată și tranzacționate pe o piață organizată se transmite conform legii

**Art.8. Majorarea sau reducerea capitalului social**

Capitalul social poate fi majorat sau redus pe baza hotărârii Adunării generale a acționarilor, in condițiile și cu respectarea procedurii prevăzute de lege și de prezentul act constitutiv.

**Art.9. Drepturi și obligații decurgând din acțiuni.**

1. Acțiunile subscrise și vărsate de acționari conferă acestora dreptul de vot in Adunarea generală a acționarilor, potrivit principiului „o acțiune - un vot", dreptul de a alege și de a fi ales in organele de conducere, dreptul de a primi dividende conform prevederilor statutului, și o parte din repartizarea activului social la lichidarea societății, proporțional cu cota de participare la capitalul social, alte drepturi prevăzute de lege.
2. Deținerea acțiunii implică adeziunea de drept la prezentul act constitutiv.
3. Drepturile și obligațiile legate de acțiuni urmează acțiunile in cazul trecerii lor in proprietatea altor persoane.
4. Obligațiile societății sunt garantate cu patrimoniul acesteia, care nu poate fi grevat de alte datorii sau de alte obligații personale ale acționarilor; acționarii sunt obligați numai la plata acțiunilor lor.
5. Un creditor al unui acționar poate formula pretenții asupra părții din profitul societății ce i se va repartiza de către Adunarea generală a acționarilor, sau a cotei părți cuvenite acestuia la lichidarea societății, efectuate în condițiile prezentului act constitutiv.

**Art.10. Cesiunea acțiunilor**

1. Acțiunile sunt indivizibile cu privire la societate, care nu recunoaște decât un proprietar pentru fiecare acțiune.
2. Cesiunea parțială sau totală a acțiunilor între acționari sau terți se face în condițiile și cu procedura prevăzută de lege.

**Art. 11. Pierderea acțiunilor.**

1. In cazul pierderii unor acțiuni, proprietarul va trebui să anunțe Consiliul de Administrație și să facă public faptul în presă, în cel puțin două ziare de largă circulație în localitatea în care se află sediul societății.
2. După șase luni se va putea obține un „duplicat al acțiunii”

**CAPITOLUL IV ADUNAREA GENERALĂ A ACȚIONARILOR**

**Art. 12**

1. Adunarea generală a acționarilor este organul suprem de conducere al societății, care decide asupra activității acestuia și asigură politica economică și comercială;
2. Adunarea generală a acționarilor are următoarele atribuții principale, diferențiate potrivit legii, între adunarea ordinară și cea extraordinară:

a) aprobă structura organizatorică a societății și numărul de posturi, precum și normativul de constituire a compartimentelor funcționale și de producție;

b) alege membrii Consiliului de administrație și ai comisiei de cenzori, inclusiv cenzorii supleanți, ie stabilește remunerarea, îi descarcă de activitate și îi revocă, stabilește competențele și răspunderile acestor organe

c) alege directorul general, il descarca de activitate si il revoca, directorul general este si presedintele Consiliului de administratie

1. stabilește și aprobă bugetul de venituri și cheltuieli și, după caz, programul de activitate pentru exercițiul economico-financiar următor;
2. examinează, aprobă sau modifică bilanțul și contul de profit și pierderi după analiza rapoartelor Consiliului de administrație și al comisiei de cenzori, aprobă repartizarea profitului conform legii ;
3. hotărăște cu privire la gajarea, ipotecarea, închirierea, locația de gestiune și vânzarea de active, la contractarea de împrumuturi bancare pe termen lung. inclusiv a celor externe, stabilește competențele și nivelul de aprobare a împrumuturilor bancare pe termen mediu și scurt, aprobă ori ce fel de credit financiar acordat de societate;

#  g) hotărăște cu privire la înființarea de sucursale, șantiere, ioturi, puncte de lucru, sectoare

1. hotărăște majorarea sau reducerea capitalului social, modificarea numărului de acțiuni și a valorii nominale a acestora, cu privire la cesiunea acțiunilor, la participarea societății la capitalul social al altor societăți sau la constituirea unor noi societăți comerciale ,
2. hotărăște adaptarea sau modificarea actului constitutiv, precum și modificarea formei juridice a societății
3. hotărăște divizarea, fuziunea, dizolvarea și lichidarea societății;
4. analizează rapoartele Consiliului de administrație asupra stadiului, perspectivele societății cu referire la profit și dividende, poziția pe piața internă și externă, nivelul tehnic, forța de muncă, protecția mediului, relațiile cu clienții
5. hotărăște cu privire la acționarea în justiție a membrilor Consiliului de administrație și a cenzorilor pentru pagubele produse societății ;
6. hotărăște în alte probleme care nu sunt date în competența altor organe și îndeplinește orice alte atribuții care derivă din legislația în vigoare și din actul constitutiv.

Art. 13. Convocarea Adunării generale a acționarilor.

1. Adunarea Generală a Acționarilor se convoacă de președintele Consiliului de Administrație sau de înlocuitorul acestuia, pe baza împuternicirii date de președinte.
2. Adunarea Generală a Acționarilor Ordinare are loc cel puțin odată pe an, la patru luni de la încheierea exercițiului economic financiar, pentru examinarea bilanțului și a contului de profit și pierderi pe anul precedent și pentru stabilirea programului de activitate și bugetului pe anul în curs.
3. Consiliul de Administrație convoacă de îndată Adunarea generală la cererea acționarilor reprezentând individul sau împreună, cel puțin 5% din capitalul social dacă cererea cuprinde dispoziții ce intră în atribuțiile adunării.
4. Adunarea generală va fi convocată de Consiliul de administrație de câte ori este nevoie, în conformitate cu dispozițiile din actul constitutiv, cu cel puțin 30 de zile de la publicarea convocării în Monitorul Oficial al României, partea a IV-a.
5. Convocarea va fi depusă la Regia Autonomă Monitorul Oficial în vederea publicării în termen de cel mult 5 zile de la data adoptării de către Consiliul de administrație a deciziei de întrunire a Adunării generale.
6. Convocarea va cuprinde locul și data ținerii adunării, precum și ordinea de zi, cu arătarea explicită a tuturor problemelor care vor face obiectul dezbaterilor adunării.
7. Când în ordinea de zi figurează propuneri pentru modificarea statutului, convocarea va cuprinde textul integral al propunerilor.
8. Adunarea generală a acționarilor se întrunește la sediul societății sau în alt loc indicat în convocare.

Art. 14. Organizarea Adunării generale a acționarilor.

1. Adunarea generală ordinară este constituită valabil și poate lua hotărâri dacă la prima convocare acționarii prezenți sau reprezentanții dețin cel puțin o pătrime din numărul total de drepturi de vot, iar la a doua convocare, indiferent de cvorumul întrunit, luând hotărâri cu majoritatea voturilor exprimate.
2. Dacă Adunarea nu poate lucra din cauza neîndeplinirii condițiilor de mai sus, adunarea ce se va întruni, după o a doua convocare, poate să delibereze asupra problemelor puse la ordinea de zi a celei dintâi adunări, oricare ar fi partea din capital reprezentată de acționarii prezenți, cu majoritate.
3. Adunarea generală extraordinară este constituită valabil și poate lua hotărâri dacă la prima convocare acționarii prezenți sau reprezentanții dețin cel puțin o pătrime din numărul total de drepturi de vot, iar la a doua convocare dacă dețin cel puțin o cincime din numărul total de voturi.
4. Adunarea generală a acționarilor este prezidată de președintele Consiliului de administrație, iar în lipsa acestuia de către înlocuitor.
5. Președintele Consiliului de administrație, desemnează dintre membrii adunării generale, un secretar care să verifice lista de prezență a acționarilor și să întocmească procesul-verbal al adunării.
6. Președintele Consiliului de administrație este și directorul general și este numit de Adunarea generală ordinară a acționarilor.
7. Procesul verbal al adunării se va scrie într-un registru sigilat și parafat și va fi semnat de persoana care a prezidat ședința și secretarul care l-a întocmit.
8. La ședințele ordinare și extraordinare ale adunării generale a acționarilor in care se dezbat probleme referitoare la raporturile de muncă cu personalul societății, pot fi invitați și reprezentanții salariaților.

Alt. 15. Exercitarea dreptului la vot ;

1. Hotărârile adunărilor se iau prin vot deschis, iar acționarii votează de regulă prin ridicare de mâini.
2. La propunerea persoanei care prezidează, sau a unui grup de acționari prezenți sau reprezentanți, ce dețin cel puțin 1/4 din capitalul social se va putea decide ca votul să fie secret.
3. Votul secret este obligatoriu pentru alegerea membrilor Consiliului de administrație și a cenzorilor, pentru revocarea și pentru luarea hotărârilor referitoare la răspunderea-administratorilor.
4. Acționarii pot fi reprezentanți în Adunarea generală pe baza de procuri sau mandate speciale cu un grad de reprezentare de până la 1:30.
5. Acționarii care posedă acțiuni la purtător au drept de vot numai dacă le-au depus la sediul societății, cu cel puțin 5 zile înainte de adunare.
6. Cenzorii vor constata printr-un proces verbal depunerea în termen a acestora, unde vor rămane până după adunarea generală, dar nu mai mult de 10 zile.
7. Procurile vor fi depuse în original în termenul în care acționarii sunt obligați să depună acțiunile.
8. Hotărârile Adunării generale sunt obligatorii chiar pentru acționarii absenți sau nereprezentanți sau care au votat contra.
9. Acționarii care într-o anumită operație au, fie personal, fie ca mandat al altei persoane, un interes contrar aceluia al societății, va trebui să se abțină de la deliberările privind acea operație.
10. Cel care contravine acestei dispoziții este răspunzător pentru daunele produse societății, dacă fără votul sau nu s-ar fi obținut majoritatea cerută.
11. Dreptul de vot nu poate fi cedat, orice convenție privind exercitarea într-un anumit fel a dreptului de vot este nulă.
12. Acționarii care nu au capacitatea legală, precum și persoanele juridice, pot fi reprezentate prin reprezentanții lor legali, care, la rândul lor, pot da procură specială altor acționari.
13. Administratorii și funcționarii societății nu pot reprezenta pe acționari, sub sancțiunea nulității hotărârii, dacă, fără votul acestora, nu s-ar fi obținut cu majoritatea cerută ;

**CAPITOLUL V. - CONSILIUL DE ADMINISTRAȚIE**

Art.16. Organizare

1. Societatea pe acțiuni este administrata de către Consiliul din 3 (trei) membri aleși de AGA, pe o perioada de maximum 4 ani.
2. Când se creează un loc vacant în Consiliul de administrație, Adunarea generală a acționarilor alege un nou membru pentru completarea locului vacant.
3. Durata pentru care este ales noul membru pentru ocuparea locului vacant va fi egală cu perioada care a rămas până la expirarea mandatului predecesorului său.
4. Sunt incompatibile cu calitatea de membru al Consiliului de administrație, de auditor,director general, director, persoanele care potrivit legii sunt incompatibile sau au fost condamnate pentru gestiune frauduloasă, abuz de încredere, fals înșelăciune, delapidare, mărturie mincinoasă, dare sau luare de mită și pentru alte infracțiuni prevăzute de legea referitoare la societățile comerciale.
5. Consiliul de administrație este condus de un președinte.
6. Competența Consiliului de administrație se stabilește de Adunarea generală a acționarilor.
7. Președintele Consiliului de Administrație se va alege dintre cei 3 membri ai consiliului, iar directorul general va fi numit si revocat din funcție de către Consiliul de Administrație în funcție.
8. Consiliul de Administrație poate delega conducerea societății unuia sau mai multor directori. Președintele Consiliului de administrație este și director general, fiind ales de Adunarea generală a acționarilor. Directorii pot fi numiți dintre administratori sau din afara Consiliului de administrație. Modul de organizare a activității directorilor va fi stabilit prin decizia Consiliului de Administrație.
9. Directorii vor informa Consiliul de administrație în mod regulat și cuprinzător asupra operațiunilor întreprinse și a celor avute în vedere.
10. Directorii pot fi revocați oricând de către Consiliul de administrație.
11. Societatea va fi reprezentată în justiție și în relațiile cu tertii de către președintele Consiliului de administrație. în cazul în care Consiliul de administrație delegă directorilor atribuții de conducere a societății, puterea de a reprezenta societatea în raporturile cu terții și justiție aparține directorului general.
12. Consiliul de administrație se întłunește la sediul societății ori de câte ori este necesar, Ia convocarea președintelui sau a unei treimi din numărul membrilor săi.
13. Consiliului de administrație este prezidat de președinte, iar în lipsa acestuia de un înlocuitor. Președintele numește un secretar, fie dintre membrii Consiliului de administrație, fie din afara acestuia.
14. Pentru valabilitatea deciziilor este necesara prezenţa a cel puţin jumătate din numarul membrilor Consiliului de administrație iar deciziile se iau cu majoritatea absoluttă a membrilor prezenți.
15. Dezbaterile Consiliului de administrație au loc, conform ordini de zi stabilită pe baza proiectului comunicat de președinte, cu cel puțin 15 zile înainte. Aceasta se consemnează în procesul verbal al ședinței care se înscrie într-un registru sigilat și parafat de președintele Consiliului de administrație. Procesul verbal se semnează de persoana care a prezidat ședința și de secretar.
16. Membrii Consiliului de administrație vor avea o indemnizație lunară reprezentând 20% din salariul directorului general.
17. Consiliul de administrație poate delega unuia sau mai multor membri ai săi unele împuterniciri pe probleme limitate și poate recurge la experți pentru studierea anumitor probleme.
18. Președintele Consiliului de administrație este obligai să pună la dispoziție acționarilor și auditorului la cererea acestora, toate documentele societății.
19. Membrii Consiliului de Administrație răspund individual sau solidar după caz, față de societate, pentru prejudiciile rezultate din infracțiuni sau abateri de la dispozițiile legale pentru abaterile de la actul constitutiv sau pentru greșeli în administrarea societății. In astfel de situații ei vor putea fi revocați prin hotărârea Adunării generale a acționarilor.
20. Administratorii și funcționarii societății nu pot reprezenta pe acționari, sub sancțiunea nulității hotărâri dacă, fără votul acestora nu s-ar fi obținut majoritatea cerută.
21. Administratorii nu pot vota, în baza acțiunilor pe care le posedă, nici personal nici prin mandatar descărcarea gestiunii lor sau o problemă în care administrația sau persoana lor ar fi în discuție.
22. Administratorii și directorii societății nu vor putea fi, fără autorizarea Consiliului de administrație, administratori, membri în comitetul de direcție, cenzori sau asociați, în alte societăți concurente sau având același obiect, nici exercita același comerț sau altui concurent, pe cont propriu sau al altei persoane, sub pedeapsa revocării și a răspunderii pentru daune.
23. Fiecare administrator va depune o garanție pentru administrația sa care nu poate fi mai mică decât contravaloarea a 500 de acțiuni a 0,1 LEI acțiunea sau dublul remunerației lunare.

Art.17. Atribuțiile Consiliului de administrație

Consiliul de administrație are în principal următoarele atribuții:

a)- angajează directorii executivi, celălalt personal și stabilește drepturile și obligațiile acestora ;

b)- stabilește îndatoririle și responsabilitățile personalului societății pe compartimente;

c)- aprobă operațiunile de încasări și plăți potrivit competențelor acordate ;

d)- aprobă operațiunile de cumpărare și vânzare de bunuri potrivit competențelor acordate

e)- aprobă încheierea de contracte de închiriere (luarea sau darea cu chirie);

f)- stabilește tactica și strategia de marketing •

g) —aproba incheierea sau rezilierea contactelor conform competențelor acordate ;

h)- aprobă, în conformitate cu competențele acordate contractarea de credite pe termen scurt, cu băncile sau alte organe financiare ;

i)- analizează lunar modul de desfășurare a activității, realizarea indicatorilor economico-financiari 

j)- supune anual Adunării generale a acționarilor, in termen de 4 luni de la încheierea exercițiului economic-financiar, raportul cu privire la activitatea societății, bilanțul și contul de profit și pierderi pe anul precedent, precum și proiectul de program de activitate și proiectul de buget al societății pe anul in curs ;

k)- propune spre aprobare Adunării generale a acționarilor lista dotărilor și a investițiilor ce urmează a se realiza , precum și sursele de acoperire a acestora ;

l)- propune spre aprobare utilajele și mijloacele fixe sau alte valori patrimoniale ce urmează a fi casate sau vândute ,

m)- rezolvă orice alte probleme stabilite de Adunarea generală a acționarilor.

**CAPITOLUL VI - GESTIUNEA SOCIETĂȚII**

 Art.18. - AUDITORUL

1. Gestiunea societății este controlată de acționari și de un Auditor desemnat confołm legii , care se alege de Adunarea generală a acționarilor.
2. Pentru a putea exercita dreptul de control, acționarilor li se pot prezenta, la cerere, date cu privire la activitatea societății, situația patrimoniului, a profitului și a pierderilor.
3. Auditorul are urmatoarele atribuții principale:

a)- în cursul exercițiului financiar, verifică gospodărirea fondurilor fixe și a mijloacelor circulante, a portofoliului de oferte, casa și registrele de evidență contabilă-și informează Consiliul de administratie asupra neregulilor constatate ;

b)- la încheierea exercițiului financiar controlează exactitatea inventarului, a documentelor și a informațiilor prezentate de Consiliul de administrație asupra conturilor societății, a bilanțului și a contului de profit și pierderi, prezentând Adunării generale a acționarilor un raport scris ;

c)- la lichidarea societății controlează operațiunile de lichidare ;

d)- prezintă Adunării generale a acționarilor punctul său de vedere la propunerile de reducere a capitalului social sau de modificare a actului constitutiv și a obiectului de activitate al societății ;

1. Auditorul poate convoca Adunarea generală extraordinară a acționarilor, dacă aceasta nu a fost convocată de Consiliul de administrație, in cazul in care capitalul social s-a diminuat cu mai mult de 10% timp de 2 ani consecutiv( cu excepția primilor'2 ani de la constituirea societății) sau ori de cate ori consideră necesar pentru alte situații, privind încălcarea dispozițiilor legale și statutare.
2. Atribuțiile auditorului, drepturile și obligațiile acestuia se completează cu dispozițiile legale în acest domeniu;
3. Cenzorii se numesc pe o perioada de 4 ani și pot fi realesi .
4. Auditorul este obliga sa depună a treia parte din garanția pentru administrator.
5. Sunt incompatibile cu calitatea de cenzor persoanele care intră sub incidența articolului 161 din Legea nr. 31/1990, precum si cele care sunt rude sau afini până la al patrulea grad inclusive sau sotii administratorilor, cei care primesc sub orice forma pentru alte funcții decât aceea de cenzor, un salariu sau o remunerație de la administrator sau societate.
6. Auditorul au o remunerație conform contract.

Art. 19 — Exercițiul economico-financiar ;

Exercițiul economico-financiar începe de la I ianuarie si se încheie la 31 decembrie al fiecărui an ; primul exercițiu începe la data înmatriculării societății la Registrul Comerțului, veniturile obținându-se din încasările aferente activității desfășurate de societate.

Art. 20. - Personalul societății

1. Personalul de conducere al societății și cenzorii sunt desemnați de Adunarea generala a acționarilor.
2. Restul personalului este angajat de către Consiliul de administrație sau de către directorul general al societății.
3. Salarizarea personalului se face conform legislației în vigoare prin negociere.
4. Plata salariilor, impozitelor pe acestea si a cotei de asigurări sociale se face potrivit legii.
5. Drepturile si obligațiile personalului societății sunt stabilite de către Consiliul de administrație sau de către directorul general al societății.
6. Indemnizația directorului general și a directorilor cărora li s-au delegat atribuții de conducere a societății, se va stabilii prin contractul de nłandat.

Art.21. - Amortizarea fondurilor.

Consiliul de administrație stabilește în condițiile legii modul de amortizare a fondurilor fixe.

Art.22. - Evidența contabilă și bilanțul contabil anual.

1. Societatea va ține evidența contabilă in LEI, va întocmi anual bilanțul și contul de profit si pierderi, având in vedere normele metodologice elaborate de Ministerul Finanțelor.
2. Bilanțul si contul de profit si pierderi vor fi publicate in Monitorul Oficial al României, conform legii.

Art.23. - Calculul repartizării profitului.

1. Profitul societății se stabilește pe baza bilanțului aprobat de Adunarea generală a acționarilor, iar profitul impozabil se stabilește in condițiile legii.
2. Din profitul societății rămas după plata impozitelor pe profit se pot constitui fonduri destinate modernizării, cercetării si dezvoltării de produse noi, investițiilor.
3. Societatea își constituie fondul de rezervă si alte fonduri in condițiile legii.
4. Plata dividendelor cuvenite acționarilor se efectueaza de societate în condițiile legii, în cel mult 6 luni de la aprobarea bilanțului de către adunarea generală a acționarilor .
5. In cazul înregistrării de pierderi, Adunarea generala a acționarilor va analiza cauzele si va hotărî in consecință.
6. Suportarea pierderilor de către acționali se va face proportional cu aportul de capital si in limita capitalului subscris.

Art.24. - Registrele societății.

Societatea ține registrele prevăzute de lege.

**CAPITOLUL VIII.-MODIFICAREA FORMEI JURIDICE, DIZOLVAREA, LICHIDAREA SOCIETĂȚII, LITIGII.**

Art.25. - Modificarea formei juridice.

Societatea va putea fi transformată in altă formă de societate prin hotărârea Adunării generale a acționarilor și cu îndeplinirea tuturor formalităților cerute de lege și de actul constitutiv.

Noua societate va îndeplini formalitățile legale de înregistrare și publicitate cerute la înființarea societăților.

Art. 26. - Dizolvarea societăți

Urmatoarele situații duc la dizolvarea societății:

-imposibilitatea realizării obiectului social;

-falimentul;

-pierderea unei jumătăți din capitalul social după ce s-a consumat fondul de rezervă, daca Adunarea generala a acționarilor nu decide completarea capitalului sau reducerea lui la suma rămasă;

- numărul de acționari va fi redus sub 5, mai mult de 6 luni;

-la cererea oricărui acționar, daca împrejurările de forță majoră și consecințele lor durează mai mult de 8 luni, iar Adunarea generala a acționarilor constată că funcționarea societății nu mai este posibilă;

-în orice alte situații, pe baza hotărârii Adunării generale a acționarilor luată in unanimitate.

Dizolvarea societății comerciale trebuie sa fie înscrisă in Registrul Comerțului și publicată in Monitorul Oficial al României.

Art.27. - Lichidarea societății

1. In caz de dizolvare, societatea va fi lichidată.
2. Lichidarea societății si repartiția patrimoniului se fac in condițiile si cu respectarea procedurii prevăzute de lege ;

Art. 28. — Fuziunea — Divizarea ;

1. Fuziunea se face prin absorbirea unei societăți de către o altă societate sau prin contopirea a două sau mai multe societăți pentru a alcătui o societate nouă.
2. Divizarea se face prin împăițirea întregului patrimoniu al societății care își încetează existența, între două sau mai multe societăți existente sau nou create.
3. Fuziunea și divizarea societății se face în baza Hotărârii Adunării Generale extraordinare a acționarilor, cu respectarea prevederilor legale aplicabile.

Art.29. - Litigii

Litigiile de orice fel apărute între societatea comercială si persoane fizice sau juridice sunt de competența instanțelor judecătorești din România, iar cele cu persoane juridice străine de competența instanțelor prevăzute in contractele încheiate cu acestea.

**CAPITOLUL IX- DISPOZIȚII FINALE**

Prevederile prezentului act constitutiv se completează cu dispozițiile referitoare la societățile comerciale conform Legii.31/1990, precum și cu alte dispoziții legale referitoare la societățile pe acțiuni.

**Președinte al Consiliului de Administrație**

**Mateiu Adrian-Zorel**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_